Diari Oficial de la Generalitat Valenciana


Sumari del DOGV 6008, del 07-05-2009 (2009/4860)

ORDE de 14 d'abril de 2009, de la Conselleria d'Educació, per la qual es convoquen ajudes econòmiques destinades a l'escolarització en les escoles i centres d'Educació Infantil de primer cicle, per al curs escolar 2009-2010.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6008

Data del DOGV
:   07-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4860


Data del document
:   14-04-2009

Organisme emissor
:   Conselleria d'Educació

Tipus de document
:   Ordre

Correcció d'errades

Anàlisi jurídica

 Descriptors 

:   * centre d'ensenyament
    * alumne
    * escolarització
    * alumnat
    * educació preescolar
    * ajuda pública
    * ensenyament privat
    * guarda de xiquets
    * suport econòmic

ORDE de 14 d'abril de 2009, de la Conselleria d'Educació, per la qual es convoquen ajudes econòmiques destinades a l'escolarització en les escoles i centres d'Educació Infantil de primer cicle, per al curs escolar 2009-2010. [2009/4860]
La Llei Orgànica 2/2006, de 3 de maig, d'Educació (BOE núm. 106, de 4 de maig), definix l'Educació Infantil com una etapa educativa, de caràcter voluntari, que atén xiquets i xiquetes des del naixement fins als sis anys d'edat.
Així mateix, establix que les administracions públiques promouran un increment progressiu de l'oferta de places públiques en el primer cicle de l'Educació Infantil i coordinaran les polítiques de cooperació entre si i les corporacions locals i entitats privades per a assegurar una oferta educativa en este cicle.
En la mateixa línia marcada per la Llei Orgànica d'Educació, la Conselleria d'Educació ha publicat diverses ordes de convocatòria d'ajudes per a aquelles institucions que atenen xiquets i xiquetes des que naixen fins als tres anys d'edat, en uns casos per a impulsar la transformació de les guarderies en escoles i centres d'Educació Infantil de primer cicle i, en altres casos, per a ajudar a l'escolarització d'estos alumnes per mitjà del finançament dels llocs escolars en els centres d'Educació Infantil, ajudes que tenen l'objectiu comú d'aconseguir un servici educatiu de qualitat que facilite la conciliació de la vida familiar i laboral i avançar en la compensació de les desigualtats.
Per les raons anteriorment exposades, la Conselleria d'Educació, dins de les disponibilitats pressupostàries de l'any 2009, convoca ajudes dirigides a l'alumnat escolaritzat en les escoles infantils de primer cicle de titularitat de corporacions locals i en els centres autoritzats d'Educació Infantil de primer cicle de titularitat privada per al curs escolar 2009-2010, per mitjà de la concessió de bons d'escolarització d'Educació Infantil de primer cicle.
La convocatòria es realitza de conformitat amb el que establix el Decret Legislatiu de 26 de juny de 1991, del Govern Valencià, pel qual s'aprova el Text refós de la Llei d'Hisenda Pública de la Generalitat Valenciana, d'acord amb la Llei 38/2003, de 17 de novembre, General de Subvencions i amb el Reial Decret 887/2006, de 21 de juliol, pel qual s'aprova el Reglament General de Subvencions.
Per tot això, i en virtut de les facultats que em conferix l'article 28 de la Llei 5/1983, de 30 de desembre, del Consell, i vista la proposta del director general d'Ordenació i Centres Docents de data 14 d'abril de 2009 i de conformitat amb esta,
ORDENE
Primer
La Conselleria d'Educació, dins dels límits pressupostaris aprovats per a esta finalitat, convoca ajudes econòmiques per a les escoles i centres d'Educació Infantil de primer cicle, destinades a l'alumnat escolaritzat en els dits centres per al curs escolar 2009-2010.
Segon
1. Les esmentades ajudes es materialitzaran en bons d'escolarització d'Educació Infantil de primer cicle que contribuiran al finançament parcial del cost del lloc escolar.
2. L'import global màxim que podrà assignar-se en concepte d'estes ajudes per esta convocatòria serà de 26.299.862 euros.
Per als quatre primers mesos (setembre-desembre de l'any 2009) del curs escolar 2009-2010, l'import global màxim és de 5.988.009 euros. El pagament es realitzarà a càrrec de la línia de subvenció T5598000, capítol IV, de la secció, servici, centre gestor i programa 75.85.51.516.73 d'Ensenyança Primària, prevista en la Llei de Pressupostos de la Generalitat per a l'exercici 2009.
Per als sis mesos següents (gener-juny de l'any 2010) del curs escolar 2009-2010, l'import de les ajudes serà de 8.982.014 euros i quedaran condicionades a l'existència de crèdit pressupostari suficient i adequat per a atendre-les en la corresponent Llei de Pressupostos de la Generalitat per a l'exercici 2010.
3. L'esmentat import podrà ser incrementat com a conseqüència d'una generació, una ampliació o una incorporació de crèdit per a la qual no caldrà una nova convocatòria, de conformitat amb el que preveu l'article 58, apartat 2, lletra a), punt Quart del Reglament de la Llei General de Subvencions.
Tercer
La present convocatòria, de conformitat amb l'article 3.4 del Decret 147/2007, de 7 de setembre, del Consell que regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea per no ser-li aplicable l'article 87, apartat 1 del Tractat CE, en la mesura que no afecta els intercanvis comercials entre els estats membres.
Quart
De conformitat amb el Decret 198/2004, d'1 d'octubre, del Consell de la Generalitat, pel qual s'adequa la composició de la Comissió Delegada del Consell per a Assumptes Econòmics i es regula el seu funcionament, esta convocatòria no necessita el pronunciament de l'esmentada Comissió Delegada del Consell per a Assumptes Econòmics, ja que no té una especial incidència pressupostària i econòmica.
Quint
S'aproven les bases per les quals es regix esta convocatòria, incloses com a annex I en esta orde, així com el model d'instància, inclòs com a annex II, i la resta d'annexos.
DISPOSICIONS FINALS
Primera
Es delega en el director general d'Ordenació i Centres Docents la facultat de concedir o denegar estes ajudes i se l'autoritza perquè dicte les resolucions necessàries per a l'execució d'esta orde. A més a més, se l'autoritza perquè dicte resolucions que complementen o modifiquen les resolucions anteriors, en cas de necessitat, d'acord amb l'article 19, punt 4, de la Llei General de Subvencions, segons el qual «tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió, en els termes establits en la normativa reguladora de la subvenció».
Així mateix, es delega en el director general d'Ordenació i Centres Docents la resolució dels expedients de reintegrament que siguen pertinents, les resolucions de desistiment i se l'autoritza per a l'ampliació dels terminis de presentació d'instàncies i de justificacions, quan es considere aconsellable per al desplegament i execució d'esta orde, d'acord amb l'article 49 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
Segona
Esta orde produirà efectes l'endemà de la publicació en el Diari Oficial de la Comunitat Valenciana.
Contra la present orde, que posa fi a la via administrativa, les persones interessades poden interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, a comptar de l'endemà de la publicació. Quan una corporació local interpose l'esmentat recurs, podrà requerir prèviament que s'anul·le o revoque l'orde. Tot açò, de conformitat amb el que disposen els articles 10, 14, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14 de juliol).
Els titulars dels centres privats també poden interposar recurs potestatiu de reposició davant del conseller d'Educació en el termini d'un mes, a comptar de l'endemà de la publicació, segons el que establixen els articles 107, 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre). En els litigis entre les administracions públiques no es podrà interposar recurs en via administrativa si bé es podrà fer ús del requeriment previst en l'article 44 de la llei 29/1998.
València, 14 d'abril de 2009
El conseller d'Educació,
ALEJANDRO FONT DE MORA TURÓN
Annex I
Bases de la convocatòria
Primera. Objecte de la subvenció
L'objecte de la subvenció és ajudar les famílies en l'escolarització dels xiquets fins als 3 anys, en les escoles i centres d'Educació Infantil, de primer cicle, de la Comunitat Valenciana, durant el curs 2009-2010, per mitjà de la concessió del bo d'escolarització d'Educació Infantil de primer cicle.
Segona. Sol·licitants i requisits
1. Poden participar en la convocatòria i sol·licitar els bons d'escolarització d'Educació Infantil de primer cicle per al seu alumnat, els titulars dels centres docents de la Comunitat Valenciana o els concessionaris de la gestió d'una escola d'Educació Infantil de primer cicle que abans del dia 30 de maig de 2009 disposen d'unitats autoritzades d'Educació Infantil de primer cicle per al curs 2009-2010.
2. Queden exclosos de la present convocatòria els centres que es troben en algun dels casos següents:
a) Centres d'Educació Infantil de primer cicle de titularitat de fundacions laborals constituïdes per empreses privades, quan es dediquen a l'atenció exclusiva de fills d'empleats o ocupen per al dit fi el 75% de la seua capacitat, així com les institucions promogudes i finançades per entitats d'estalvi.
b) No estar al corrent de les obligacions tributàries i de Seguretat Social, segons el que establixen els articles 22 i 23 del Reglament General de Subvencions.
c) No haver presentat la justificació d'este mateix tipus d'ajudes, i haver sigut sancionat a no participar en la convocatòria de l'any anterior.
d) No haver reintegrat a la Generalitat l'import total o parcial de la subvenció concedida en cursos anteriors per a la dita convocatòria, quan haja sigut notificada la resolució de la Direcció General d'Ordenació i Centres Docents, que pose fi al procediment de reintegrament.
e) Superar el cost màxim, en concepte d'ensenyança estimat per la Conselleria i determinat en la base quinta d'esta orde.
3. A més, d'acord amb l'article 13 de la Llei General de Subvencions, no podran obtindre la condició de beneficiàries d'estes subvencions les persones o entitats, titulars o concessionaris dels centres docents, en les quals concórreguen alguna de les circumstàncies següents:
a) Haver sigut condemnades per mitjà de sentència ferma a la pena de pèrdua de la possibilitat d'obtindre subvencions o ajudes públiques.
b) Haver sol·licitat la declaració de concurs; haver sigut declarades insolvents en qualsevol procediment; trobar-se declarades en concurs; estar subjectes a intervenció judicial, o haver sigut inhabilitades d'acord amb la Llei Concursal, sense que haja conclòs el període d'inhabilitació fixat en la sentència de qualificació del concurs.
c) Haver donat lloc, per causa per la qual hagen sigut declarades culpables, a la resolució ferma de qualsevol contracte firmat amb l'administració.
d) Estar incursos, la persona física, els administradors de les societats mercantils o aquells que assumisquen la representació legal d'altres persones jurídiques en algun dels supòsits de la Llei 12/1995, d'11 de maig, d'Incompatibilitats dels Membres del Govern de la Nació i dels Alts Càrrecs de l'administració General de l'Estat; de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o detenir qualsevol dels càrrecs electius regulats en la Llei Orgànica 5/1985, de 19 de juny, de Règim Electoral General, en els termes establits en l'esmentada llei o en la normativa autonòmica que regule estes matèries.
e) Tindre residència fiscal en un país o territori qualificat reglamentàriament com a paradís fiscal.
f) Haver sigut sancionat mitjançant una resolució ferma amb la pèrdua de la possibilitat d'obtindre subvencions segons la Llei General de Subvencions o la Llei General Tributària.
No podran accedir a la condició de beneficiàries les agrupacions previstes en el segon paràgraf de l'apartat 3 de l'article 11 de la Llei General de Subvencions, quan concórrega alguna de les prohibicions anteriors en qualsevol dels seus membres.
4. En cap cas podran obtindre la condició de beneficiàries d'estes subvencions les associacions incurses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, Reguladora del Dret d'Associació.
Tampoc podran obtindre la condició de beneficiari d'estes subvencions les associacions respecte de les quals s'haja suspés el procediment administratiu d'inscripció per trobar-se indicis racionals d'il·licitud penal, en aplicació del que disposa l'article 30.4 de la Llei Orgànica 1/2002, fins que no recaiga una resolució judicial ferma en virtut de la qual puga practicar-se la inscripció en el corresponent registre.
Tercera. Obligacions dels centres beneficiaris
1. De conformitat amb l'article 14 de la Llei General de Subvencions, els beneficiaris de la subvenció hauran de complir les obligacions següents:
a) No superar en les unitats subvencionades d'Educació Infantil, primer cicle, la ràtio màxima professor/alumne que establix la normativa en vigor.
b) No superar el cost màxim per lloc escolar establit en la base 5.1c).
c) Disposar dels professionals amb la qualificació adequada, d'acord amb el que determina la normativa en vigor.
d) Tindre la totalitat del personal d'alta en el règim de Seguretat Social que els corresponga, d'acord amb la normativa aplicable.
e) Entregar als pares o tutors de l'alumnat escolaritzat els talonaris de bons d'escolarització d'Educació Infantil de primer cicle i descomptar-los en les factures mensuals que hagen de pagar els pares, per l'escolarització.
f) Que l'activitat del centre incloga com a mínim el calendari escolar.
g) Presentar la documentació de certificació de dades del curs davant de la Direcció General d'Ordenació i Centres Docents, en els termes i terminis previstos en la base 14 d'esta orde de convocatòria.
h) Presentar la documentació de justificació de la subvenció davant de l'empresa col·laboradora, en els termes i terminis previstos en la base 16 d'esta orde de convocatòria.
i) El sotmetiment a les actuacions de comprovació que efectue la Conselleria d'Educació de la Generalitat i a qualssevol altres de comprovació i control financer que puguen realitzar els òrgans de control competents, tant nacionals com comunitaris, amb l'aportació de tota la informació que li siga requerida en l'exercici de les actuacions anteriors.
j) Comunicar a la Direcció General d'Ordenació i Centres Docents de la Conselleria d'Educació l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
k) Estar al corrent de les obligacions tributàries i davant de la Seguretat Social.
l) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
m) Incloure en el rètol i en la publicitat del centre el fet d'estar subvencionat parcialment en este nivell educatiu per la Conselleria d'Educació de la Generalitat.
n) Reintegrar els fons percebuts, en els supòsits previstos en la base 17 d'esta convocatòria.
o) Les empreses amb 50 o més treballadors hauran de complir la normativa d'integració laboral de persones minusvàlides.
2. L'incompliment de les anteriors obligacions donarà lloc a l'exigència de les responsabilitats o sancions que corresponguen, d'acord amb el títol IV de la Llei 38/2003, General de Subvencions.
Quarta. Presentació de sol·licituds i termini
1. Les sol·licituds s'han de formalitzar segons el model que acompanya com a annex II la convocatòria i han d'anar dirigides a la Direcció General d'Ordenació i Centres Docents. Estos models de sol·licitud estan a disposició dels titulars i concessionaris dels centres en la pàgina web http://www.edu.gva.es/subvencions.
2. Les instàncies, així com els annexos i la documentació, es poden presentar en la Direcció General d'Ordenació i Centres Docents, o a través de qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. En cas d'enviament per correu certificat, la presentació de la documentació en l'oficina de correus corresponent haurà d'efectuar-se en sobre obert, a fi que en la capçalera del primer full de la documentació presentada es facen constar clarament el nom de l'oficina i la data, el lloc, l'hora i el minut de l'admissió.
4. El termini per a la presentació de les sol·licituds serà fins al 27 de maig de 2009. L'incompliment d'este termini determinarà que resulte exclòs en la resolució que es dicte d'acord amb la base dèsset del present annex.
5. Una vegada finalitzada la matrícula, els centres remetran per via telemàtica a la adreça informàtica: http://www.edu.gva.es/bonoinfantil la relació de l'alumnat matriculat en el centre per al curs 2009-2010. (Per a poder operar en esta adreça informàtica, el centre haurà de seguir les instruccions incloses en la pàgina http://sai.edu.gva.es o telefonar al número 753487597.)
Tan sols es podrà inscriure els alumnes que el centre tinga autoritzats. L'aplicació informàtica els ordenarà per orde alfabètic i per trams d'edat.
A esta mateixa relació, una vegada impresa i firmada pel titular del centre, s'hauran d'adjuntar les fotocòpies confrontades de la pàgina del llibre de família de cada alumne i la factura informativa firmada per les famílies, seguint l'orde de la relació.
La relació d'alumnes i les fotocòpies confrontades de la pàgina del llibre de família on estiga inscrit l'alumne i la factura informativa, s'enviaran per correu certificat a l'entitat col·laboradora, la direcció de la qual es comunicarà a través de la pàgina web de la Conselleria d'Educació.
L'enviament telemàtic i la relació d'alumnes i llibres de família i la factura informativa hauran de remetre's entre els dies 8 i 26 de juny.
Quinta. Determinació dels conceptes que han de regir el procés de facturació del servici d'ensenyament a les famílies
1. A l'efecte de l'aplicació de la subvenció concedida per esta convocatòria, els centres han d'utilitzar en el procediment de facturació i cobrament de quotes a les famílies, en relació amb els conceptes d'ensenyament següents, sempre amb una determinació mensual:
a) Cost del lloc escolar per alumne.
b) Subvenció de la Conselleria d'Educació per alumne.
c) Quota màxima a pagar per les famílies.
d) Quota real cobrada a les famílies.
2. El cost màxim mensual del lloc escolar o preu màxim que podrà fixar el centre, en concepte d'ensenyament serà de:
alumnes de fins a 1 any: 460 euros
alumnes d'1 a 2 anys: 350 euros
alumnes de 2 a 3 anys: 280 euros
3. L'import màxim del bo d'escolarització de primer cicle d'Educació Infantil per tram d'edat és el següent:
- Per als alumnes fins a 1 any del curs escolar 2009-2010: 295 euros per alumne i mes. La quantia màxima per tot el curs escolar serà de 2.950.
- Per als alumnes d'1 a 2 anys del curs escolar 2009-2010: 181 euros per alumne i mes. La quantia màxima per a tot el curs escolar serà de 1.810 euros.
- Per als alumnes de 2 a 3 anys del curs escolar 2009-2010: 120 euros per alumne i mes. La quantia màxima per tot el curs escolar serà de 1.200 euros.
4. Per als centres que tinguen autoritzades unitats que abracen distintes edats, per a assignar l'import màxim del bo d'escolarització d'Educació Infantil de primer cicle s'utilitzarà el nombre d'alumnes matriculats. A una ràtio de 9 a 20 alumnes, correspondran 181 euros per alumne i mes i a una ràtio d'1 a 8 alumnes, 295 euros per alumne i mes.
5. De la mateixa manera el cost màxim, en concepte d'ensenyament, del lloc escolar estarà determinat pel nombre d'alumnes. La quota màxima mensual autoritzada per la Conselleria d'Educació que els centres podran cobrar a les famílies en relació amb el servici d'ensenyament, s'ha d'obtindre a partir de la diferència entre el cost mensual del lloc escolar i la subvenció mensual de la Conselleria, tal com han sigut definides en els aparts anteriors.
6. La quota real mensual cobrada pels centres a les famílies, en concepte de ensenyament, mai no podrà ser superior a:
Preu cost Bo Inf. Cost màxim
alumnes de fins a 1 any = 460 euros - 295 euros = 165 euros
alumnes d'1 a 2 anys = 350 euros - 181 euros = 169 euros
alumnes de 2 a 3 anys = 280 euros - 120 euros = 160 euros
Sexta. Documentació
La sol·licitud (annex II) haurà d'anar acompanyada de la documentació següent:
1. Certificat de l'acord de la comissió de govern o del ple de la corporació local, o declaració responsable del titular de l'entitat privada o concessionari del centre d'Educació Infantil amb la petició d'ajuda i el compromís de compliment de les obligacions que es deriven de la recepció de la subvenció. Els centres privats o els concessionaris hauran d'aportar documentació acreditativa de la capacitat del sol·licitant per a formular la corresponent sol·licitud.
2. Fitxa de manteniment de tercers, segons el model inclòs com a annex III en la present orde. Este annex haurà d'anar acompanyat de l'escrit, segellat i firmat per l'entitat bancària, on figure el compte i el titular.
3. Factura informativa firmada per les famílies segons el model inclòs com a annex IVa.
Documentació addicional que han de presentar només les corporacions locals:
4. En el cas que la gestió del centre es realitze a través d'organismes autònoms, empreses públiques o altres ens de dret públic dependents de l'entitat local, serà necessari aportar una certificació de la secretaria de la corporació local on s'acredite la titularitat de la dita corporació respecte d'aquells.
En el cas de corporacions locals que gestionen el centre a través d'alguna modalitat de gestió indirecta, esta serà del 100%, i serà necessari aportar la documentació actualitzada que acredite la relació jurídica de la corporació local amb l'entitat que explota el centre (contractes i plecs preparatoris d'esta).
Documentació addicional que han de presentar només institucions de titularitat privada:
5. Fotocopia compulsada de la targeta de identificació fiscal.
6. Certificació actualitzada de l'administració de la Seguretat Social corresponent, acreditativa del fet que l'entitat es troba al corrent de les obligacions de Seguretat Social.
7. Certificació actualitzada de la delegació corresponent de l'Agència Estatal de l'administració Tributària acreditativa del fet que l'entitat es troba al corrent de les seues obligacions tributàries amb la hisenda estatal.
8. Certificació actualitzada de la Conselleria d'Economia, Hisenda i Ocupació de la Generalitat, acreditativa del fet que l'entitat es troba al corrent de les obligacions tributàries amb la hisenda autonòmica valenciana.
Els certificats enumerats en els apartats 6, 7 i 8 no hauran de presentar-se, si s'ha autoritzat l'administració a obtindre'ls per via telemàtica en l'imprés de sol·licitud. En el cas que els titulars dels centres, no hagen donat la dita autorització, hauran d'aportar-se, de nou una vegada transcorreguts els sis mesos de validesa.
Tots els documents que s'aporten han de ser originals o fotocòpies compulsades, excepte les fotocòpies dels llibres de família, que han de ser confrontades amb els originals en el mateix centre amb la firma del director i amb l'estampació del segell del centre. Les compulses de les fotocòpies les han d'efectuar els registres que hagen de remetre la documentació, sempre que este registre pertanga a l'administració general de l'Estat o a qualsevol administració de les comunitats autònomes, o a alguna de les entitats que integren l'administració local, si en este últim cas ha subscrit el corresponent conveni, d'acord amb els articles 38.4 apartats a) i b) i 38.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb l'article 6.3 del Decret 130/1998, de 8 de setembre, del Govern Valencià de registre d'entrada i eixida de sol·licituds, escrits, comunicacions i documents de l'administració de la Generalitat (DOGV núm. 3.339, de 28 de setembre de 1998).
Sèptima. Tramitació de les sol·licituds
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observa que hi falten documents o dades essencials per a la resolució de l'expedient, la Direcció General d'Ordenació i Centres Docents els ha de reclamar, per correu certificat i justificant de recepció, al centre sol·licitant i li concedirà un termini de 10 dies perquè puga esmenar-ne la falta o aportar els documents preceptius, amb indicació que si no ho fa així, es considerarà que desistix de la seua petició. En este cas, la Direcció General d'Ordenació i Centres Docents declararà l'esmentat desistiment en la resolució de la convocatòria.
2. Una vegada revisats els expedients i esmenats els errors, la Conselleria d'Educació crearà una base de dades, que haurà de reunir tots els requisits exigits per la normativa en vigor per a la protecció de dades de caràcter personal i, en concret, amb el que establix el Decret 96/1998, del Govern Valencià, pel qual es regulen l'organització de la funció informàtica, la utilització dels sistema d'informació i el Registre de Fitxers Informatitzats en l'àmbit de l'administració de la Generalitat.
Octava. Comissió avaluadora
1. L'examen i la valoració dels expedients presentats, i la consegüent proposta de concessió i denegació de les ajudes corresponen a una comissió composta per:
President:
- El director general d'Ordenació i Centres Docents.
Vocals:
- La cap del Servici de Títols, Beques i Ajudes a l'Estudi de la Direcció General d'Ordenació i Centres Docents.
- Un inspector d'Educació designat per la Secretaria Autonòmica d'Educació.
- Un representant de la Federació de Municipis i Províncies de la Comunitat Valenciana.
- Un representant de cada una de les organitzacions empresarials i de titulars de l'ensenyança privada més representatives de la Comunitat Valenciana.
- Un representat de cada una de les confederacions de pares i mares d'alumnes que forme part de la Mesa de Pares.
- La cap de la Secció d'Educació Infantil de la Direcció General d'Ordenació i Centres Docents.
- Els caps de la Secció de Centres de les direccions territorials d'Educació de les respectives províncies, o un funcionari designat per la direcció territorial corresponent.
- La cap de la Secció d'Autoritzacions i Concerts de la Direcció General d'Ordenació i Centres Docents o un funcionari designat per la Direcció General d'Ordenació i Centres Docents.
- Un funcionari de la Direcció General d'Ordenació i Centres Docents, qui farà les funcions de secretari de la comissió; amb veu, però sense vot.
En cas de vacant, absència, malaltia o qualsevol altra causa legal, el règim de suplències serà el següent:
- El president de la comissió serà substituït pel cap de l'Àrea de Centres Docents de la Direcció General d'Ordenació i Centres Docents, o la persona que designe el director general d'Ordenació i Centres Docents.
- El secretari de la comissió serà substituït per un altre funcionari o funcionària de la Direcció General d'Ordenació i Centres Docents.
2. En allò no previst en el punt anterior, la comissió ajustarà el seu funcionament al que establixen l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú sobre òrgans col·legiats.
Novena. Criteris de valoració
La comissió avaluadora efectuarà la valoració dels expedients presentats i farà la proposta de resolució tenint en compte les bases de la convocatòria, i utilitzarà com a criteri per a la concessió de les subvencions, que el centre i els alumnes a qui es concedix el bo d'escolarització d'Educació Infantil de primer cicle complixen els requisits d'escolarització en l'orde de convocatòria.
Deu. Resolució
1. Una vegada realitzada la proposta de la comissió avaluadora sobre concessió de quantitats i l'exclusió d'aquelles institucions que no complisquen els requisits previstos en l'orde de convocatòria, el Servici de Títols, Beques i Ajudes a l'Estudi, com a òrgan instructor del procediment, elevarà al director general la proposta de resolució, qui resoldrà per delegació del conseller d'Educació la present convocatòria.
2. La resolució expressarà:
a) Els centres als quals s'adjudiquen ajudes econòmiques i l'especificació de:
- El nombre d'alumnes d'Educació Infantil, primer cicle (fins a 3 anys) que seran subvencionats en els centres respectius per al curs 2009-2010.
- L'ajuda econòmica que corresponga als centres respectius per l'alumnat subvencionat per als quatre primers mesos del curs 2009-2010 i també per als altres sis mesos del mencionat curs, encara que condicionada a les disponibilitats pressupostàries de l'exercici 2010.
b) Els centres que resulten exclosos de la convocatòria d'ajudes econòmiques i l'especificació dels motius de l'exclusió.
3. La resolució a què fa referència esta base serà dictada i publicada en el termini màxim de sis mesos des que finalitze el termini de presentació de sol·licituds. En el cas que transcorregut este termini no s'haja dictat cap resolució, les sol·licituds presentades es consideraran desestimades, sense perjudici de l'obligació de l'administració de resoldre de conformitat amb el que disposa l'article 42 de la Llei 30/92, de Règim Jurídic de les Administracions Públiques i del Procediment Administratiu Comú.
De conformitat amb l'article 18 de la Llei General de Subvencions, la resolució esmentada serà publicada en el Diari Oficial de la Comunitat Valenciana i en la pàgina web de la Conselleria d'Educació http://www.edu.gva.es/subvencions.
Onze. Emissió dels bons d'escolarització d'Educació Infantil de primer cicle
Una vegada resolta la convocatòria, la Conselleria d'Educació emetrà un talonari de 10 bons d'escolarització d'Educació Infantil de primer cicle personalitzats per cada un dels alumnes per als quals haja sol·licitat el centre la subvenció.
Dotze. Règim de pagament de la subvenció
Donada l'excepció al règim general establida per a estes ajudes per l'article 34.4 de la Llei 17/2008, de 29 de desembre, de Pressupostos de la Generalitat per a l'exercici 2009, l'ajuda econòmica que corresponga per esta convocatòria per als quatre primers mesos del curs escolar 2009-2010 serà satisfeta una vegada resolta la convocatòria.
El següent pagament, de gener a juny, s'efectuarà, una vegada comprovada la justificació del quadrimestre anterior realitzada pel centre.
En el cas que algun centre tinga resolució d'increment de ràtio, els alumnes mencionats en la resolució no tindran subvenció, atés que no incrementen el gasto.
No obstant això, el centre els facturarà la mateixa quantitat que als altres alumnes subvencionats.
Tretze. Emissió de nous bons d'escolarització d'Educació Infantil de primer cicle
1. Si fins el dia 21 de setembre es produïx la incorporació d'un nou alumne, sempre que no supere la ràtio que el centre tinguera autoritzada abans del 30 de maig de 2009 i anotada en el Registre de Centres Docents, el centre podrà sol·licitar a la Direcció General d'Ordenació i Centres Docents l'emissió de nous bons d'escolarització d'Educació Infantil de primer cicle per als dits alumnes, segons el model inclòs com a annex IV. En este cas haurà d'aportar la relació d'altes amb les fotocòpies confrontades dels llibres de família i les factures informatives abans del 21 de setembre.
La Direcció General d'Ordenació i Centres Docents emetrà els bons d'escolarització d'Educació Infantil de primer cicle per a estos alumnes, sempre que les disponibilitats pressupostàries ho permeten.
2. Després del 21 de setembre, el nombre d'alumnes no podrà ser incrementat a l'efecte de subvenció. Només podran efectuar-se altes de nous alumnes, en el cas que es produïsquen baixes dels existents i en el mateix nombre. Per a això el centre haurà de comunicar a l'administració la substitució a fi que esta emeta els bons d'escolarització d'Educació Infantil de primer cicle personalitzats, amb els noms dels alumnes substituts, i anul·le els anteriors.
Catorze. Aportació de nova documentació referida als centres
Els titulars o concessionaris de la gestió dels centres als quals s'adjudiquen les ajudes econòmiques referides en esta convocatòria hauran de presentar, davant de la Direcció General d'Ordenació i Centres Docents, abans del 16 de setembre de 2009, la documentació següent:
a) Certificació de la secretaria de l'entitat local o declaració responsable de la titularitat de l'entitat privada en què conste la relació nominal de la totalitat de la plantilla del personal amb funcions docents del centre del curs 2009-2010, així com el fet que la totalitat de l'esmentat personal es troba d'alta en el règim de Seguretat Social que els corresponga, segons el model inclòs com a annex II.b) en la present orde.
b) Certificació de la secretaria de l'entitat local o declaració responsable de la titularitat de l'entitat privada en què conste la relació nominal de la resta de la plantilla del personal del centre durant el curs 2009-2010, així com el fet que la totalitat de l'esmentat personal es troba d'alta en el règim de Seguretat Social que els correspon, segons el model inclòs com a annex II.c) en la present orde.
c) Fotocòpies compulsades de la titulació del personal amb funcions docents.
En el cas de personal amb funcions docents que haja superat cursos d'especialització o habilitació regulats per l'Orde d'11 de gener de 1996, del Ministeri d'Educació i Ciència (BOE núm. 20, de 23 de gener), caldrà aportar la certificació d'haver superat el curs corresponent, expedida per l'administració educativa que el convoque o l'autoritze, i la disposició que reconega a la persona interessada la superació del curs, amb l'avaluació positiva, que ha d'haver sigut publicada en el diari oficial corresponent, d'acord amb el que establix l'article 7 de l'Orde d'11 de gener de 1996 abans mencionada.
Documentació addicional que han d'aportar els titulars dels centres privats o concessionaris dels centres de titularitat municipal:
d) Fotocòpia compulsada del TC-2 o document equivalent de l'últim mes que corresponga cotitzar a la Seguretat Social en el moment de presentar la documentació requerida en esta base catorze i, si és el cas, dels rebuts de pagament del Règim Especial de Treballadors Autònoms del dit mes (autònoms), on consten tots els membres de la plantilla de personal del centre. En el cas que es tracte d'un contracte nou, fotocòpia de l'alta en la Seguretat Social.
Tots els documents que s'aporten han de ser originals o fotocòpies compulsades.
La documentació a què es referix l'apartat c) d'esta base no serà necessari aportar-la, si les circumstàncies no han variat respecte de l'any anterior. En este cas, només es reflectirà en cada un dels apartats que l'esmentada documentació ja es va entregar i que no hi ha hagut canvis respecte de l'any anterior.
Quinze. Entitat col·laboradora
De conformitat amb l'article 12 de la Llei 38/2003, General de Subvencions (BOE núm. 276, de 18 de novembre), per mitjà d'un procediment sotmés als principis de publicitat, concurrència, igualat i no-discriminació, i d'acord amb la llei de contractes vigent, la Conselleria d'Educació contractarà amb una empresa que actuarà com a entitat col·laboradora, els treballs necessaris per a la gestió de la convocatòria, en concret per a l'emissió del bo d'escolarització d'Educació Infantil primer cicle, la seua distribució i justificació de la subvenció.
L'entitat col·laboradora actuant en nom i per compte de l'òrgan concedent amb caràcter general en tots els assumptes relacionats amb la subvenció, estarà sotmesa al règim establit en els articles 13 i 15 de la Llei 38/2003, General de Subvencions.
Setze. Justificació
1. Els centres beneficiaris, entre l'1 i el 15 dels mesos de desembre i juny, hauran de remetre a l'empresa contractada per l'administració els bons d'escolarització d'Educació Infantil de primer cicle entregats pels pares a fi de justificar-ne la subvenció. Els dits bons hauran d'anar acompanyats d'una relació en el mateix orde i numeració que s'haja seguit en la relació d'alumnes que el centre va presentar en la sol·licitud, amb indicació dels alumnes dels quals no consten els bons d'escolarització d'Educació Infantil de primer cicle, segons el model que remetra l'empresa contractada.
Així mateix, si s'ha produït una substitució per la baixa d'un alumne i l'alta d'un altre, es comunicarà i s'aportarà una fotocòpia confrontada del llibre de família.
2. En el cas que el nombre d'alumnes justificats pel centre amb el bo d'escolarització d'Educació Infantil de primer cicle siga inferior als subvencionats en la resolució d'adjudicació, segons la justificació presentada pel centre, la Direcció General d'Ordenació i Centres Docents regularitzarà, en el pagament següent, les quantitats percebudes en el quadrimestre anterior i pel que fa a l'últim semestre del curs escolar, iniciarà els procediments de reintegrament que siguen necessaris.
3. La falta de justificació és una infracció greu segons l'article 57 de la Llei 38/2003, General de Subvencions, de conformitat amb l'article 62 d'esta, que serà sancionada amb multa pecuniària i la pèrdua del dret a participar en la convocatòria de estes ajudes durant un termini de fins a 3 anys, la possibilitat d'obtindre subvencions, ajudes públiques i avals de l'administració o altres ens públics. I una multa pecuniària, que serà independent de l'obligació de reintegrament de la subvenció si s'ha anticipat tota o part d'esta de conformitat amb el que disposa l'article 59 de l'esmentada Llei General de Subvencions.
Dèsset. Causes de reintegrament
1. De conformitat amb l'article 37 de la Llei General de Subvencions, serà procedent el reintegrament per part del centre receptor de les quantitats percebudes i l'exigència de l'interés de demora, des del moment del pagament de la subvenció fins a la data en què s'acorde el reintegrament en els casos següents:
a) Obtenció de la subvenció falsejant les condicions requerides per a això o ocultant aquelles que hagueren impedit la dita obtenció.
b) Incompliment total o parcial de l'objecte de l'activitat.
c) Incompliment de l'obligació de justificació o la justificació insuficient, en el termini assenyalat en la base 16 d'esta orde, en els termes establits en l'article 30 de la Llei General de Subvencions.
d) Incompliment de l'obligació d'adoptar les mesures de difusió contingudes en l'apartat k) de la base tercera d'esta orde de convocatòria.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents, quan d'això es derive la impossibilitat de verificar el destí donat als fons percebuts; el compliment de l'objectiu, la realitat i la regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.
f) Incompliment de qualsevol de les condicions i obligacions imposades als beneficiaris amb motiu de la concessió de la subvenció, assenyalades en la base tercera d'esta orde de convocatòria.
g) En els altres supòsits previstos en la normativa reguladora d'esta subvenció.
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per part d'altres administracions o ens públics o privats, la suma de les quals supere el cost de l'activitat subvencionable donarà lloc a la modificació de la resolució de concessió.
3. El reintegrament l'haurà d'efectuar el beneficiari per mitjà de transferència bancària o xec nominatiu a favor de la Conselleria d'Economia, Hisenda i Ocupació de la Generalitat per l'import resultant de les quantitats sobrants per qualsevol de les causes enumerades en esta base. La còpia de la transferència bancària o el xec nominatiu s'enviaran a la Direcció General d'Ordenació i Centres Docents per al seu coneixement o tramitació respectivament.
El procediment de reintegrament de les quantitats indegudament percebudes l'iniciarà la Direcció General d'Ordenació i Centres Docents, la qual notificarà a la persona interessada l'import de la subvenció que ha de ser reintegrat a la Generalitat, l'obligació que ha sigut incomplida pel centre i la motivació que justifica el reintegrament. Este procediment haurà de garantir la preceptiva audiència a la persona interessada, abans de l'elaboració de la resolució definitiva. Esta serà notificada igualment a la persona interessada i tindrà naturalesa de liquidació definitiva a l'efecte del còmput del cobrament del deute en període voluntari de recaptació.
Dihuit. Inspecció Educativa
La Inspecció d'Educació ha de vetlar al llarg de tot el curs 2009-2010 pel grau de compliment de les obligacions de la base 3ª de l'orde de convocatòria per les escoles i centres beneficiaris. Si en algun moment es detecta qualsevol incompliment d'estes obligacions al llarg d'este període, la Inspecció d'Educació haurà de comunicar-ho immediatament a la Direcció General d'Ordenació i Centres Docents per tal que esta inicie les actuacions que pertoquen.